# Björn von Sydow

### Wikipedia

Björn von Sydow

Björn Gustaf von Sydow (s. 26. marraskuuta 1945) on ruotsalainen sosiaalidemokraattinen poliitikko.

## [muokkaa] Elämäkerta

Björn von Sydow syntyi Solnassa Tukholman läänissä. Hänen äitinsä on Tullia von Sydow, joka on toiminut muun muassa Ruotsin parlamentin jäsenenä vuosina 1998–2002. Von Sydow on koulutukseltaan valtiotieteiden tohtori, hän valmistui vuonna 1978 Linköpingin yliopistosta väitöskirjalla Kan vi lita på politikerna? Valmistumisensa jälkeen hän toimi muun muassa Solnan kunnallispolitiikassa ja Tukholman yliopiston yhteydessä toimivan Socialhögskolanin johtajana.

Von Sydow valittiin Ruotsin parlamenttiin ensimmäistä kertaa syksyllä 1994 Tukholman läänin vaalipiiristä. Vuosina 1996–1997 von Sydow toimi lyhyen aikaa Göran Perssonin hallituksen kauppaministerinä ennen siirtymistä puolustusministeriksi vuonna 1997. Hänet valittiin jatkokaudelle parlamenttiedustajana vuosien 1998, 2002 ja 2006 vaaleissa ja vuoden 2002 vaalien jälkeen hänet valittiin parlamentin puhemieheksi. Hän seurasi tehtävässä Birgitta Dahlia, joka oli toiminut puhemiehenä vuodesta 1994 lähtien. Vuoden 2006 vaalien jälkeen, porvaripuolueiden saatua enemmistön valtiopäiville, von Sydow hävisi puhemiehen vaalin kokoomuslaiselle Per Westerbergille, joka oli toiminut aiemmin ensimmäisenä varapuhemiehenä.

Björn von Sydow on naimisissa Madeleine von Sydowin kanssa, jonka kanssa hänellä on neljä yhteistä lasta, Johan, Martin, Göran ja Lotten, jotka kaikki ovat jo täysi-ikäisiä. Von Sydow on ollut ennen poliittista uraansa ja sen aikana aktiivinen kirjoittaja, hänen julkaisuihinsa kuuluvat muun muassa teokset "Vägen till enkammarriksdagen. Demokratisk författningspolitik i Sverige 1944–68" (1989), "Att styra riket, regeringskansliet 1840–1990" (1990) ja "Parlamentarismen i Sverige – Utveckling och utformning till 1945" (1997).

## [muokkaa] Aiheesta muualla

- Esittely Ruotsin parlamentin sivuilla (ruotsiksi)

Wikimedia Commonsissa on lisää materiaalia aiheesta Björn von Sydow.
Haettu osoitteesta http://fi.wikipedia.org../../../b/j/%C3%B6/Bj%C3%B6rn_von_Sydow_b329.html

Luokka: Ruotsalaiset poliitikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Norsk (bokmål)
- Svenska